CELEX: 32020D1072
Language: sk
Date: 2020-07-16 00:00:00
Title: Rozhodnutie Politického a bezpečnostného výboru (SZBP) 2020/1072 zo 16. júla 2020 o vymenovaní veliteľa ozbrojených síl misie EÚ pre vojenskú misiu Európskej únie na podporu výcviku bezpečnostných síl Somálska (EUTM Somalia) a o zrušení rozhodnutia (SZBP) 2019/1264 (EUTM Somalia/1/2020)

21.7.2020   
               
               
                  SK
               
               
                  Úradný vestník Európskej únie
               
               
                  L 234/18
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2020/1072
         zo 16. júla 2020
         o vymenovaní veliteľa ozbrojených síl misie EÚ pre vojenskú misiu Európskej únie na podporu výcviku bezpečnostných síl Somálska (EUTM Somalia) a o zrušení rozhodnutia (SZBP) 2019/1264 (EUTM Somalia/1/2020)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38,
         so zreteľom na rozhodnutie Rady 2010/96/SZBP z 15. februára 2010 o vojenskej misii Európskej únie na podporu výcviku bezpečnostných síl Somálska (1) a najmä na jeho článok 5,
         keďže:
         
                     (1)
                  
                  
                     Podľa článku 5 ods. 1 rozhodnutia 2010/96/SZBP Rada poverila Politický a bezpečnostný výbor (PBV), aby v súlade s článkom 38 Zmluvy o Európskej únii prijímal príslušné rozhodnutia týkajúce sa politickej kontroly a strategického usmerňovania vojenskej misie Európskej únie na podporu výcviku bezpečnostných síl Somálska (EUTM Somalia) vrátane rozhodnutí o vymenovaní následných veliteľov ozbrojených síl misie EÚ.
                  
               
                     (2)
                  
                  
                     Rozhodnutím Rady (SZBP) 2017/971 (2) sa zmenila hierarchia velenia misie EUTM Somalia.
                  
               
                     (3)
                  
                  
                     PBV 23. júla 2019 prijal rozhodnutie (SZBP) 2019/1264 (3), ktorým bol brigádny generál Antonello DE SIO vymenovaný za veliteľa ozbrojených síl misie EÚ pre EUTM Somalia.
                  
               
                     (4)
                  
                  
                     Riaditeľ útvaru pre plánovanie a vedenie vojenských operácií navrhol 26. júna 2020 vymenovať za veliteľa ozbrojených síl misie EÚ pre EUTM Somalia od 9. augusta 2020 brigádneho generála Fabiana ZINZONEHO ako nástupcu brigádneho generála Antonella DE SIA.
                  
               
                     (5)
                  
                  
                     Vojenský výbor EÚ sa 1. júla 2020 dohodol, že odporučí, aby PBV tento návrh schválil.
                  
               
                     (6)
                  
                  
                     Malo by sa prijať rozhodnutie o vymenovaní brigádneho generála Fabiana ZINZONEHO. Rozhodnutie (SZBP) 2019/1264 by sa malo zrušiť.
                  
               
                     (7)
                  
                  
                     V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Európskej únie s obrannými dôsledkami. Dánsko sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu,
                  
               PRIJAL TOTO ROZHODNUTIE:
         
            Článok 1
            Brigádny generál Fabiano ZINZONE sa týmto od 9. augusta 2020 vymenúva za veliteľa ozbrojených síl misie EÚ pre vojenskú misiu Európskej únie na podporu výcviku bezpečnostných síl Somálska (EUTM Somalia).
         
         
            Článok 2
            Rozhodnutie (SZBP) 2019/1264 sa zrušuje od 9. augusta 2020.
         
         
            Článok 3
            Toto rozhodnutie nadobúda účinnosť dňom jeho prijatia.
         
         
            V Bruseli 16. júla 2020
            
               
                  Za Politický a bezpečnostný výbor
               
               
                  predsedníčka
               
               S. FROM-EMMESBERGER
            
         
         
            (1)  Ú. v. EÚ L 44, 19.2.2010, s. 16.
         
            (2)  Rozhodnutie Rady (SZBP) 2017/971 z 8. júna 2017, ktorým sa stanovujú opatrenia v oblasti plánovania a vedenia nevýkonných vojenských misií EÚ v rámci SBOP a ktorým sa mení rozhodnutie 2010/96/SZBP o vojenskej misii Európskej únie na podporu výcviku bezpečnostných síl Somálska, rozhodnutie 2013/34/SZBP o vojenskej misii Európskej únie na podporu výcviku ozbrojených síl Mali (EUTM Mali) a rozhodnutie (SZBP) 2016/610 o vojenskej výcvikovej misii Európskej únie v rámci SBOP v Stredoafrickej republike (EUTM RCA) (Ú. v. EÚ L 146, 9.6.2017, s. 133).
         
            (3)  Rozhodnutie Politického a bezpečnostného výboru (SZBP) 2019/1264 z 23. júla 2019 o vymenovaní veliteľa ozbrojených síl misie EÚ pre vojenskú misiu Európskej únie na podporu výcviku bezpečnostných síl Somálska (EUTM Somalia) (EUTM Somalia/1/2019) (Ú. v. EÚ L 199, 26.7.2019, s. 6).